Urdiñarbe

Urdiñarbe ([urðiɲarβe] edo [urðiɲaʀβe]) Zuberoako mendebaldeko udalerri bat da, Arbaila eskualdekoa.

 Geografia 
 Ingurune naturala 
Uhaitzandi ibaia udalerritik igarotzen da, bertara isurtzen den Arangorena errekarekin (12,5 km) batera (baita azken honen ibaiadarra den Abarakia erreka ere).

 Udalerri mugakideak 
 Lohitzüne-Oihergi eta Ainharbe iparraldean
 Altzürükü hegoaldean
 Garindaine, Gotaine-Irabarne eta Idauze-Mendi ekialdean
 Pagola eta Muskildi mendebaldean

 Etxeak eta auzoak 
 Ahetzea (Ahetxiri)
 Baiona Ttipia
 Bouillon
 Garraibi
 Ibar Eskuina
 Jentein etxeko auzoa
 Jauregi
 Khalbegi
 Larrüntzün (Jenteingo auzoa)
 Lanbarre
 Larregi
 Larzabal
 Miranda
 Miranda Napal (edo Naphal Salharranka)
 Salda

 Historia 
Urdiñarbe, antzina, Orreagako abadetxearen menekoa zen enkomienda izan zen.

 Demografia 
XIX. mendearen hasieran 1.000 biztanle inguru zituen Urdiñarbek. Ordutik aurrera, populazio galera etengabea izan zuen 200 urtez, eta XXI. mendearen hasieran 500 lagun inguru bizi ziren udalerrian.

 Kultura 
 Euskara 
Zuberera dute urdiñarbetarrek berezko euskalki, Basabürüako hizkera mintzatzen da zehazki. Herrian badute bertso-eskola.

 Jaiak eta ospakizunak 
Urtero, maiatzaldean, herriak musika festibal bat ospatzen du: Müsikaren egüna.

Bestalde, Zuberoan sona handia duen Le Coucou des Bois diskoteka herri honetan dago.

 Ondasun nabarmenak 
 Historiaurreko gotorleku bat dago Gazteluzar edo Ullumendin, 1980. urtetik aurrera monumentu izendaturik dagoena.Frantziako Kultura Ministerioa
 Hainbat Erdi Aroko etxe aurki daitezke herrigunean.
 Ahetzia izeneko gaztelua dago udalerriko lurretan.
 XII. mendeko San Mikel eliza erromanikoa monumentu historiko dago izendaturik 1922. urtetik aurrera.Frantziako Kultura Ministerioa

 Urdiñarbetar ospetsuak 
 Maite Berrogain (1952), idazle eta itzultzailea.
 Jean Mixel Bedaxagar (1953), txirula-jotzaile eta musikaria.
 Beñat Arrayet (1980), errugbilaria.
 Elodie Baffalio (1986), euskal piano-jole inprobisatzaile eta musikagilea.
 Maritxu Negelua (1991), erizain eta idazlea.

 Argazki galeria 

 Erreferentziak 

 Kanpo estekak 

Kategoria:Urdiñarbe